smcproject/ml-wiki-sentences huggingface dataset:
ഐപിവി6ന്റെ അഡ്രസ്സിംഗ് ആർക്കിടെക്ചർ RFC 4291 -ൽ നിർവചിച്ചിരിക്കുന്നു കൂടാതെ മൂന്ന് വ്യത്യസ്ത തരം ട്രാൻസ്മിഷൻ അനുവദിക്കുന്നു: യൂണികാസ്റ്റ്, എനികാസ്റ്റ്, മൾട്ടികാസ്റ്റ്.
രേഖപ്പെടുത്താനുള്ള എളുപ്പ രീതി
ഉദാഹരണമായി FC00:0123:0000:0000:0ACD:F73D:0000:00F5 എന്ന വിലാസം എങ്ങനെ എളുപ്പ രീതിയിലൂടെ രേഖപ്പെടുത്താം എന്ന് നോക്കാം.
അതിനായി രണ്ട് നിയമങ്ങൾ പറയുന്നുണ്ട്
ഒന്നാമത്തേത് പ്രകാരം ഒരോ ക്വാർഡറ്റ് ഉം തുടങ്ങുന്നത് 0 കൊണ്ടാണെങ്കിൽ ആ പൂജ്യങ്ങളെ ഒഴിവാക്കാം.
ഇവിടെ രണ്ടാമതെ ക്വാർഡറ്റ് ആയ 0123 യെ 123 എന്ന് പ്രതിനിധാനം ചെയ്യാം.
0000 യെ 0 എന്നും 0ACD യെ ACD എന്നും 00F5 നെ F5 എന്നും പ്രതിനിധാനം ചെയ്യാം.
അങ്ങനെ ആണെങ്കിൽ മുകളിൽ കൊടുത്തിട്ടുള്ള വിലാസം FC00:123:0:0:ACD:F73D:0:F5 എന്നാകും.
രണ്ടാമത്തത് പ്രകാരം തുടരെയുള്ള പൂജ്യങ്ങളെ മുഴുവനായി ഒഴിവാക്കാം.
ഇവിടെ 0123 എന്ന ക്വാർഡറ്റ് കഴിഞ്ഞാൽ 0ACD വരെ തുടരെ പൂജ്യങ്ങൾ ആണ്.
കൂടാതെ F73D എന്ന ക്വാർഡറ്റ് കഴിഞ്ഞാൽ 00F5 വരെയും തുടരെ പൂജ്യങ്ങൾ ആണ്.
അങ്ങനെ തുടരെ ഉള്ള പൂജ്യങ്ങൾ രേഖപ്പെടുതാൻ "::" ഉപയോഗിക്കാം.
പക്ഷേ  ഒരു ഐ.പി. വിലാസം വി6 ൽ ഒരു തവണ മാത്രമേ :: എന്ന ചിഹ്ന്ം വരാൻ പാടുള്ളൂ.
അത് പ്രകാരം 
FC00:123::ACD:F73D:0:F5 എന്നാകും
മറ്റൊരു ഐ.പി. വിലാസം FD00:0000:0000:0000:0000:0000:0012:00EF നെ എളുപ്പ രീതി യിൽ  FD00 :: 12 : EF എന്ന് രേഖപ്പെടുത്താം.
ഐ.പി. വിലാസം വി6 വിഭാഗങ്ങൾ റിസേർവ്ഡ് അഡ്രസ്സ്
ഒരു ഐ.പി. വിലാസം വി6 00::/8 എന്നാണ് തുടങ്ങുന്നതെങ്കിൽ അത് ഐ.പി. വിലാസം വി6 ലെ റിസേർവ്ഡ് അഡ്രസ്സ് വിഭാഗങ്ങളിൽ പെടുന്നു.
/8 എന്നത് ആദ്യത്തെ 8 ബിറ്റുകളെ സൂചിപ്പിക്കുന്നു.
അതായത് ആദ്യത്തെ 8 ബിറ്റുകൾ യഥാക്രമം 0000 0000 എന്നാകും.
ഈ വിഭാഗം അഡ്രസ്സ് 
IETF എന്ന സംഘടനയുടെ കീഴിൽ ഉള്ള പ്രത്യേക ആവശ്യങ്ങൾക്കു വേണ്ടി റിസേർവ്ഡ് ആണ്.
മൾട്ടികാസ്റ്റ് അഡ്രസ്സ്
ഒരു ഐ.പി. വിലാസം വി6 FF::/8 എന്നാണ് തുടങ്ങുന്നതെങ്കിൽ അത് ഐ.പി. വിലാസം വി6 ലെ മൾട്ടികാസ്റ്റ് അഡ്രസ്സ് വിഭാഗങ്ങളിൽ പെടുന്നു.
ഇവിടെ ആദ്യത്തെ 8 ബിറ്റുകൾ യഥാക്രമം 1111 1111 എന്നാകും.
ഇത് മൾട്ടികാസ്റ്റിങ് എന്ന വിവര സംപ്രേഷണ രീതിക്കു വേണ്ടി റിസേർവ്ഡ് ആണ്.
ഐ.പി. വിലാസം വി6 ൽ ബ്രോഡ്കാസ്റ്റിങ് എന്ന സംപ്രേഷണ രീതി ഇല്ല.
പകരം എനി കാസ്റ്റ് എന്ന നൂതന രീതി ആവിഷ്ക്കരിച്ചിട്ടുണ്ട്.
ഗ്ലോബൽ അഡ്രസ്സ്
ഈ വിഭാഗം പബ്ലിക്ക് അഡ്രസ്സിങ് നു വേണ്ടി മാറ്റി വച്ചിരിക്കുന്നു.
ഒരു ഐ.പി. വിലാസം വി6 2 അല്ലെങ്കിൽ 3 എന്ന ഹെക്സാഡെസിമൽ അക്ഷരം ഉപയോഗിച്ച് തുടങ്ങുന്നുണ്ടെങ്കിൽ അത് ഗ്ലോബൽ അഡ്രസ്സ് ആണ്.
ഇത് ഒരു ഐ.പി. വിലാസം വി4 ലെ പബ്ലിക് അഡ്രസ്സിങ് നു സമാനമാണ്.
ഇന്റർനെറ്റിൽ ഒരു കമ്പ്യൂട്ടർ നെ മറ്റുള്ളവയ്ക്ക് തിരിച്ചറിയാൻ ഉപയോഗിക്കുന്ന അഡ്രസ്സ് ആണ് പബ്ലിക് അഡ്രസ്സിങ് .
ഹെക്സാഡെസിമലിൽ 2 ന്റെ യും 3 ന്റെ യും ബൈനറി യഥാക്രമം 0010,0011 എന്നിങനെ ആണ്.
അതായത് ആദ്യത്തെ 3 ബിറ്റുകൾ 001 ആണ്.
അങ്ങനെ ആദ്യത്തെ 3 ബിറ്റുകൾ സാമ്യമായ അക്ഷരങ്ങൾ ഹെക്സാഡെസിമലിൽ ഉണ്ടെങ്കിലും 2 അല്ലെങ്കിൽ 3 അക്ഷരം ഉപയോഗിച്ച് തുടങ്ങുന്ന വിലാസങ്ങളെ ഗ്ലോബൽ അഡ്രസ്സ് ഗണത്തിൽ പെടുത്തുന്നു.
മറ്റുള്ളവയെ വെവ്വേറെ ഗണങ്ങളിലും പെടുത്തിയിട്ടുണ്ട്.
ലിങ്ക് ലോക്കൽ അഡ്രസ്സ്
ഡി.എച്ച്.സി.പി സർവ്വർ നോട് ബന്ധപ്പെടാൻ കഴിഞ്ഞില്ലെങ്കിൽ ഓട്ടോമാറ്റിക്ക് ആയി നേടിയെടുക്കുന്ന അഡ്രസ്സ് ആണ് ലിങ്ക് ലോക്കൽ അഡ്രസ്സ്.
ഇത് ഒരു ഐ.പി. വിലാസം വി4 ലെ APIPA അഡ്രസ്സിങ് നു സമാനമാണ് .
FE80::/10 ആണ് തുടക്കം.
/10 എന്നത് ആദ്യത്തെ 10 ബിറ്റുകളെ സൂചിപ്പിക്കുന്നു.
FE കഴിഞ്ഞാൽ 8,9,A,B എന്നിവയിൽ ഏതെങ്കിലും വരാം.
1000,1001,1010,1011 എന്നിവ ആണ് 8,9,A,B എന്നീ ഹെക്സാഡെസിമൽ അക്ഷരങ്ങളുടെ ബൈനറി അക്കങ്ങൾ.
ഇവ നാലിന്റെയും ആദ്യത്തെ 2 ബിറ്റുകൾ സമാനമാണ്.
അപ്പോൾ FE യുടെ 1111 1110 എന്ന 8 ബൈനറി അക്കങ്ങൾ കഴിഞ്ഞാൽ  8,9,A,B ഇവയിൽ ഏതെങ്കിലും വരാം.
അതായത് FE8 മുതൽ FEB വരെ ഏതെങ്കിലും.
ഈ അഡ്രസ്സ് റൗട്ടിങ് നടത്താൻ സാധ്യമല്ല.
സൈറ്റ് ലോക്കൽ അഡ്രസ്സ്
സ്വകാര്യ(പ്രൈവറ്റ്) നെറ്റ്‌വർക്കുകളിൽ ഉപയോഗിക്കുന്ന ഐ.പി. വിലാസം വി6 ലെ വിഭാഗങ്ങൾ ആണ് ഇവ.
FEC0::/10 ആണ് തുടക്കം.
FE കഴിഞ്ഞാൽ C,D,E,F ഇവയിൽ ഏതെങ്കിലും വരാം.
1100,1101,1110,1111എന്നിവ ആണ് C,D,E,F എന്നീ ഹെക്സാഡെസിമൽ അക്ഷരങ്ങളുടെ ബൈനറി അക്കങ്ങൾ .
അപ്പോൾ FE യുടെ 1111 1110 എന്ന 8 ബൈനറി അക്കങ്ങൾ കഴിഞ്ഞാൽ C,D,E,F  ഇവയിൽ ഏതെങ്കിലും വരാം.
അതായത് FEC മുതൽ FEF വരെ ഏതെങ്കിലും.
അവലംബം ↑ technet.microsoft.com/en-us/network/bb530961|accessdate=2013 ജൂലൈ 19 ↑ www.cisco.com/web/solutions/trends/ipv6/indepth.html|accessdate=2013 ജൂലൈ 19 ↑
ഐ.ബി. സതീഷ് ഇംഗ്ലീഷ് വിലാസം https://ml.wikipedia.org/wiki/I.
B._Satheesh
സി.പി.ഐ.(എം) നേതാവും കാട്ടാക്കട നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് ഐ.ബി. സതീഷ്‌ .
സി.പി.ഐ.എം ജില്ലാക്കമ്മറ്റിയംഗവുമാണ്.
എസ്.എഫ്.ഐയിലൂടെയാണ് സതീഷ് പൊതുപ്രവർത്തനം തുടങ്ങിയത്.
കേരള യൂണിവേഴ്സിറ്റി ചെയർമാനായിരുന്നു.
ഡി.വൈ.എഫ്.ഐ. സംസ്ഥാന കമ്മറ്റിയംഗമായി പ്രവർത്തിച്ചിട്ടുള്ള സതീഷ് അറിയപ്പെടുന്ന ഗ്രന്ഥശാല പ്രവർത്തകനാണ്.
തിരുവനന്തപുരം ജില്ലാ പഞ്ചായത്ത് അംഗമായും തിരഞ്ഞെടുക്കപ്പെട്ടിട്ടുണ്ട്.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി തൊട്ടടുത്ത എതിരാളി പാർട്ടി മൂന്നാം സ്ഥാനം പാർട്ടി 1 2016 കാട്ടാക്കട നിയമസഭാമണ്ഡലം ഐ.ബി. സതീഷ് സി.പി.ഐ.എം എൻ. ശക്തൻ കോൺഗ്രസ് പി.കെ. കൃഷ്ണദാസ് ബി.ജെ.പി. അവലംബം
ഒറ്റശേഖരമംഗലം ജനാർദ്ദനൻ നായർ ഇംഗ്ലീഷ് വിലാസം https://ml.wikipedia.org/wiki/R.
_Janardhanan_Nair
കമ്മ്യൂണിസ്റ്റുകാരനായ ഒരു രാഷ്ട്രീയ പ്രവർത്തകനായിരുന്നു ഒറ്റശേഖരമംഗലം ജനാർദ്ദനൻ നായർ എന്ന ആർ.ജനാർദ്ദനൻ നായർ (സെപ്റ്റംബർ 1914 - 1994).
നെയ്യാറ്റിൻകര നിയോജകമണ്ഡലത്തിൽ നിന്നായിരുന്നു ഇദ്ദേഹം ആദ്യ കേരളനിയമസഭയിലേക്കെത്തിയത് .
ഒരു കർഷകാനായി ജോലിനോക്കിയ ഇദ്ദേഹം സ്കൂൾ വിദ്യാഭ്യാസകാലത്ത് തന്നെ സ്വാതന്ത്ര്യ സമരപ്രസ്ഥാനത്തിൽ പങ്കെടുത്തിരുന്നു.
1952ലാണ് ജനാർദ്ദനൻ നായർ കമ്മ്യൂണിസ്റ്റ് പാർട്ടിയിലംഗമായത്.
ഒറ്റശേഖരമംഗലം ഹൈസ്കൂളിന്റെ മാനേജരായും ഇദ്ദേഹം സേവനമനുഷ്ഠിച്ചിട്ടുണ്ട് .
തിരുവനന്തപുരം ജില്ലയുടെ തെക്കൻ മേഖലയിലെ കാണിപ്പറ്റ് കർഷക ഭൂമിയിൽ നിന്നും കർഷകരെ കുടിയിറക്കിയതിനെതിരെ കാണിപ്പറ്റ്  കർഷക സംഘം രൂപീകരിച്ച് സമരത്തിന്റെ നേതൃനിരയിൽ ഉണ്ടായിരുന്നു.
1952 മുതൽ മരണം വരെ ഒറ്റശേഖരമംഗലം ഗ്രാമ പഞ്ചായത്തിന്റെ അംഗവും 17 വർഷം പ്രസിഡന്റുമായിരുന്നു.
കാർഷിക സർവ്വകലാശാലയിലെ സ്ഥാപക സെനറ്റംഗമായും പ്രവർത്തിച്ചിരുന്നു.
മേക്കേശൂലംകുഴി വീട്ടിൽ രാമൻ പിള്ളയാണ് പിതാവ്, ജെ. വേണുഗോപാലൻ നായർ മകനാണ് .
ഒറ്റി ഇംഗ്ലീഷ് വിലാസം https://ml.wikipedia.org/wiki/Otti
സ്ഥാവരവസ്തുക്കൾ കൈമാറിയുള്ള പണയം ഉടമ്പടികൾക്കായി കേരളത്തിൽ നിലവിലുണ്ടായിരുന്ന  ഒരു രീതിയാണ്‌ ഒറ്റി .
ഈ പണയ സമ്പ്രദായത്തിൽ തിരിച്ചെടുക്കാൻ അവകാശമുള്ളവണ്ണം പണം പറ്റിക്കൊണ്ട് വസ്തു അനുഭവത്തിനു വിട്ടുകൊടുക്കുന്നു.
ഇതിനുവേണ്ടിയുള്ള കരണമാണ് ഒറ്റിയാധാരം.
ആദ്യത്തെ ഒറ്റിയാധാരത്തിനുപുറമേ അതേ വസ്തുവിന്റെ മേൽ ഒറ്റിക്കടക്കാരൻ കീഴൊറ്റി, മേലൊറ്റി എന്നീ കരണങ്ങളും ചെയ്യാറുണ്ട്.
വസ്തുകൈമാറ്റനിയമത്തിൽ ഇതു സംബന്ധിച്ച് വ്യവസ്ഥകളുമുണ്ട്.
ഒറ്റശേഖരമംഗലം ഇംഗ്ലീഷ് വിലാസം https://ml.wikipedia.org/wiki/Ottasekharamangalam
കേരളത്തിലെ തിരുവനന്തപുരം ജില്ലയിലെ ഒരു ഗ്രാമമാണ് ഒറ്റശേഖരമംഗലം .
2011-ലെ സെൻസസ് അനുസരിച്ച് 19345 ജനസംഖ്യയിൽ 9322 പുരുഷന്മാരും 10023 സ്ത്രീകളുമാണ്.
ഹൈന്ദവതയിലെ വിവിധ വിഭാഗങ്ങളും ക്രിസ്തുമതവും ഇസ്ലാമും യോജിപ്പുള്ളവരായി സഹവർത്തിക്കുന്നു.
ഈ പ്രദേശം ഇന്ത്യയിലെ ഒരു ക്ഷേത്രഗ്രാമമാണ്.
ഒറ്റശേഖരമംഗലം എന്നാൽ ശിവൻ എന്നാണ് അർത്ഥം.
പൂഴനാട് ശ്രീ ചാമുണ്ടി ക്ഷേത്രം, കുന്നിൽ സുബ്രഹ്മണ്യസ്വാമി ക്ഷേത്രം എന്നിവയും ഇവിടെ സ്ഥിതിചെയ്യുന്നു.
അവലംബം പുറം കണ്ണികൾ Ottasekharamangalam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Ottasekharamangalam Grama Panchayat Archived 2020-09-24 at the Wayback Machine .
ഒറ്റാൽ (ചലച്ചിത്രം)
ജയരാജ് സംവിധാനം ചെയ്ത് 2015-ൽ പുറത്തിറങ്ങിയ മലയാളചലച്ചിത്രമാണ് ഒറ്റാൽ .
2014-ലെ ദേശീയ ചലച്ചിത്രപുരസ്കാരങ്ങളിൽ മികച്ച പരിസ്ഥിതി ചിത്രത്തിനുള്ള പുരസ്കാരവും, മികച്ച അവലംബിത തിരക്കഥക്കുള്ള പുരസ്കാരവും ഈ ചിത്രത്തിനു ലഭിച്ചു.
വിനോദ് വിജയൻ, സെവൻ ആർട്സ് മോഹൻ എന്നിവർ ചേർന്നാണു ഈ ചിത്രം നിർമ്മിച്ചിരിക്കുന്നത്.
ആന്റൺ ചെക്കോവിന്റെ വാങ്ക എന്ന ചെറുകഥയുടെ ചലച്ചിത്രാവിഷ്കാരമാണു ഈ ചിത്രം .
കുട്ടനാട്ടിലെ താറാവു കർഷകരുടെ പശ്ചാത്തലത്തിൽ  ഒരു താറാവു കർഷകന്റെയും കൊച്ചു കുട്ടിയുടെയും ജീവിതമാണ് ഈ സിനിമയിൽ അവതരിപ്പിക്കുന്നത്.
ഗ്രാമീണ ജീവിതവും ബാലവേലയുമാണ് ചിത്രത്തിലെ പ്രതിപാദ്യവിഷയങ്ങൾ.
ഈ ചിത്രത്തിലെ പ്രധാന കഥാപാത്രമായ താറാവു കർഷകനെ അവതരിപ്പിക്കുന്നത് പുതുമുഖമായ കുമരകം വാസുദേവൻ എന്ന മത്സ്യത്തൊഴിലാളിയാണ്.
അഭിനയിച്ചവർ മാസ്റ്റർ ആശാന്ത് കെ. ഷാ - കുട്ടപ്പായി കുമരകം വാസുദേവൻ - വല്ല്യപ്പച്ചായി ഷൈൻ ടോം ചാക്കോ - മേസ്തിരി തോമസ് ജെ. കണ്ണമ്പുഴ - ബെറ്റി സബിത ജയരാജ് - മോളി മാസ്റ്റർ ഹഫീസ് മുഹമ്മദ് - ടിങ്കു വാവച്ചൻ -ഔദ ഗാനങ്ങൾ
ഈ ചിത്രത്തിലെ ആ മാനത്തിലിരുന്ന് എന്നു തുടങ്ങുന്ന ഗാനം രചിച്ചത് കാവാലം നാരായണപ്പണിക്കരായിരുന്നു .
2015 നവംബർ 6-ന് കേരളത്തിലെ തീയറ്ററുകളിൽ ചിത്രം പ്രദർശനത്തിനെത്തി.
ഒരേ സമയം തീയറ്ററുകളിലും ഇന്റർനെറ്റിലും പ്രദർശനത്തിനെത്തിയ ആദ്യത്തെ ഇന്ത്യൻ ചലച്ചിത്രം എന്ന പ്രത്യേകതയും ഈ ചിത്രത്തിനുണ്ട്.
പുരസ്കാരങ്ങൾ ദേശീയ ചലച്ചിത്രപുരസ്കാരം 2014 മികച്ച പരിസ്ഥിതി ചിത്രം മികച്ച അവലംബിത തിരക്കഥ - ജോഷി മംഗലത്ത് സംസ്ഥാന ചലച്ചിത്രപുരസ്കാരം 2014 മികച്ച ചിത്രം കേരളത്തിന്റെ അന്തർദേശീയ ചലച്ചിത്രോത്സവം 2015 സുവർണ്ണചകോരം മലയാളചിത്രത്തിനുള്ള നെറ്റ്പാക് ഫിപ്രസ്‌കി പുരസ്‌കാരം ജനപ്രിയചിത്രത്തിനുള്ള പ്രേക്ഷക പുരസ്കാരം കുറിപ്പുകൾ
൧ മത്സ്യബന്ധനത്തിനായി ഉപയോഗിക്കുന്ന ഒരു തരം കെണിയാണ് ഒറ്റാൽ .
അവലംബം ↑ {{ cite news }} : Check date values in: | accessdate= ( help ) 1 2 3 ↑ ↑ ↑ ↑ ↑ ↑ ↑ ↑ ഒറ്റാലിന് സുവർണ ചകോരം
ഒറ്റൂർ ഇംഗ്ലീഷ് വിലാസം https://ml.wikipedia.org/wiki/Ottoor
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് ഒറ്റൂർ .
2001 ലെ സെൻസസ് പ്രകാരം ഒറ്റൂർ ജനസംഖ്യ 15359 ആണ്.
ഇതിൽ 7037 പുരുഷന്മാരും 8322 സ്ത്രീകളുമുണ്ട്.
ഒറ്റവരയൻ സാർജന്റ് ഇംഗ്ലീഷ് വിലാസം https://ml.wikipedia.org/wiki/Athyma_ranga
കേരളത്തിലെ നാട്ടിൻപുറങ്ങളിൽ അത്ര സാധാരണമല്ലാത്ത ചിത്രശലഭമാണ് ഒറ്റവരയൻ സാർജന്റ് ( Athyma ranga ).
വനപ്രദേശങ്ങളിലും കാവുകളിലും സാധാരണമായി ഇവ കാണപ്പെടാറുണ്ട്.
ഈ വിഭാഗത്തിൽപ്പെട്ട മറ്റ് ശലഭങ്ങളിൽ നിന്നും തിരിച്ചറിയാൻ സഹായിക്കുന്നത് ചിറകുകളിൽ വിലങ്ങനെകാണുന്ന ഒറ്റ പട്ടയും കുറുകെയുള്ള കറുത്ത ഞരമ്പുകളും ആണ്.
ലാർവ കടും പച്ചനിറത്തിൽ കാണപ്പെടുന്നു.
ഇടല (Olea dioica), മലയിലഞ്ഞി (Chionanthes mala-elangi) എന്നവയിലാണ് ലാർവകളെ കാണുന്നത്.
ഒറ്റവരയൻ സാർജന്റ് ആറളത്ത് നിന്നും അവലംബം പുറം കണ്ണികൾ Athyma ranga എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒറ്റശേഖരമംഗലം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Ottasekharamangalam_Gramapanchayat
തിരുവനന്തപുരംജില്ലയിലെ നെടുമങ്ങാടു താലൂക്കിൽ പെരുങ്കടവിള ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 18.14 ച : കി.
മീ വിസ്തൃതിയുള്ള ഒറ്റശേഖരമംഗലം ഗ്രാമപഞ്ചായത്ത് .
1953 ലാണ് ഈ ഗ്രാമപഞ്ചായത്ത് രൂപീകൃതമായത്.
Poozhanadu
2.
Aalachalkkonam
3.
Manakala
4.
Perekkonam
5.
Kalivilakam
6.
Vazhichal
7.
Plambazhinji
8.
Vattapparambu
9.
Ottasekharamangalam
10.
Kuravara
11.
Valikodu
12.
Mandapathinkadavu
13.
Kunnanadu
14.
Kadambara സ്ഥിതിവിവരക്കണക്കുകൾ ജില്ല തിരുവനന്തപുരം ബ്ലോക്ക് പെരുങ്കടവിള വിസ്തീര്ണ്ണം 18.14 ചതുരശ്ര കിലോമീറ്റർ ജനസംഖ്യ 17,434 പുരുഷന്മാർ 8685 സ്ത്രീകൾ 8749 ജനസാന്ദ്രത 961 സ്ത്രീ : പുരുഷ അനുപാതം 1007 സാക്ഷരത 87.82% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/ottasekharamangalampanchayat Archived 2010-11-14 at the Wayback Machine .
ഒറ്റാൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിൽ മത്സ്യബന്ധനത്തിനായി ഉപയോഗിക്കുന്ന ഒരു നാടൻ ഉപകരണമാണ് ഒറ്റാൽ അഥവാ ഒറ്റൽ .
തോട് , ചെറിയ പുഴ , വയൽ എന്നിങ്ങനെ ആഴം കുറഞ്ഞയിടങ്ങളിൽ മൽസ്യബന്ധനത്തിന്‌ ഇതുപയോഗിക്കുന്നു .
മുള വർഗ്ഗത്തിൽപ്പെട്ട ഒട്ടലിന്റെ തണ്ടുകൾ കൊണ്ടാണ് ഇവ നിർമ്മിക്കുന്നത്.
രണ്ടറ്റവും തുറന്ന ഒരു കൂടയുടെ ആകൃതിയാണിതിന്.
ഇതിന്റെ മുകളിലെ അറ്റം കയർ വരിഞ്ഞുകെട്ടി ബലപ്പെടുത്തിയിരിക്കും.
ഇത് കൈയിൽ കൊണ്ടുനടന്നാണ് മീൻ പിടിക്കുന്നത്.
വെള്ളത്തിൽ ചെളിയിലേക്ക് ഇത് ഉറപ്പിച്ച ശേഷം ഉള്ളിൽ അകപ്പെടുന്ന മത്സ്യങ്ങളെ മുകൾഭാഗത്തുകൂടി കൈയിട്ടു പിടികൂടുന്നു.
ഇതുപയോഗിച്ച് മീൻ പിടിക്കുവാൻ അല്പം വൈദഗ്ദ്ധ്യം ആവശ്യമാണ്.
മീൻ നിക്ഷേപിക്കുവാൻ ഓലകൊണ്ട് തയ്യാറാക്കിയ സഞ്ചി പോലെ തോന്നിക്കുന്ന ഒരു കൂടയുണ്ടാകും.
ഈ കൂടയുടെ മുകൾഭാഗം അല്പം ബലം ഉപയോഗിച്ചു മാത്രമേ തുറക്കാൻ കഴിയൂ എന്നതിനാൽ മീനുകൾ ചാടിപ്പോകാതിരിക്കാൻ സഹായിക്കുന്നു.
കൂടുതൽ ആഴമുള്ള സ്ഥലങ്ങളിൽ ഇതുപയോഗിച്ച് മീൻപിടിക്കുക ബുദ്ധിമുട്ടാണ്.
പുറത്തുള്ള ചിത്രങ്ങൾ
http://www.naturemagics.com/photo/devoo/ottal-fishcatching-device.shtm അവലംബം ↑
കാഞ്ചനസീത ഇംഗ്ലീഷ് വിലാസം https://ml.wikipedia.org/wiki/Kanchana_Sita
രാമായണത്തെ ആസ്പദമാക്കി അരവിന്ദൻ സംവിധാനം ചെയ്ത് 1977-ൽ പുറത്തിറങ്ങിയ ഒരു മലയാളസിനിമയാണ്‌ കാഞ്ചനസീത .
ഗൗരവകരമായ സമീപനത്തിനു തയ്യാറായ ഇന്ത്യയിലെ ആദ്യത്തെ ഇതിഹാസചിത്രമാണിത് .
പ്രശസ്ത നാടകകൃത്തായ സി.എൻ.ശ്രീകണ്ഠൻ നായരുടെ നാടകത്തെ ആസ്പദമാക്കിയാണു ഈ സിനിമ നിർമ്മിച്ചിട്ടുള്ളത്.
പ്രകൃതിപുരുഷസംയോഗം എന്ന വേദാന്താശയത്തെ ജി.അരവിന്ദൻ ഈ ചിത്രത്തിലൂടെ ആവിഷ്കരിക്കുന്നു.
രാജീവ്‌ താരാനാഥ്‌ ആണ്‌ ഈ ചിത്രത്തിന്‌ സംഗീതം നൽകിയിരിക്കുന്നത്.
ജനറൽ പിക്‌ചേഴ്സിന്റെ ബാനറിൽ കെ. രവീന്ദ്രനാഥൻ നായരാണ്‌ ഈ ചിത്രം നിർമ്മിച്ചത്.
ഈ ചിത്രത്തിലൂടെ 1977-ലെ മികച്ച സം‌വിധായകനുള്ള ദേശീയ ചലച്ചിത്രപുരസ്കാരം അരവിന്ദന്‌ ലഭിച്ചു.
അവലംബം പുറത്തേക്കുള്ള കണ്ണികൾ കാഞ്ചനസീത ഇന്റർനെറ്റ് മൂവി ഡാറ്റാബേസിൽ കാഞ്ചനസീത – മലയാളസംഗീതം.
കാഞ്ചനസീത (നാടകം) ഇംഗ്ലീഷ് വിലാസം https://ml.wikipedia.org/wiki/Kanchana_Sita_(play)
സി.എൻ. ശ്രീകണ്ഠൻ നായർ രചിച്ച നാടകമാണ് കാഞ്ചനസീത .
1962-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അരവിന്ദൻ ഈ നാടകത്തെ ആസ്പദമാക്കി ഇതേ പേരിൽ ഒരു ചലച്ചിത്രം സംവിധാനം ചെയ്തിട്ടുണ്ട്.
സി.എൻ.ശ്രീകണ്ഠൻ നായരുടെ സാകേതം, ലങ്കാലക്ഷ്‌മി, കാഞ്ചനസീത എന്നീ മൂന്നു നാടകങ്ങൾ ഒരുമിച്ച് പുസ്തകരൂപത്തിൽ പ്രസിദ്ധീകരിക്കപ്പെട്ടിട്ടുണ്ട് അവലംബം
കാഞ്ചീപുരം ഇംഗ്ലീഷ് വിലാസം https://ml.wikipedia.org/wiki/Kanchipuram
തമിഴ്നാട്ടിലെ കാഞ്ചീപുരം ജില്ലയുടെ ആസ്ഥാനനഗരമാണ് കാഞ്ചീപുരം (காஞ்சிபுரம்).
പാലാർ നദിയുടെ പോഷകനദിയായ വേഗാവതി നദീതീരത്ത് സ്ഥിതിചെയ്യുന്ന ഈ നഗരം എ. ഡി നാലാം നൂറ്റാണ്ടുമുതൽ ഒൻപതാം നൂറ്റാണ്ടുവരെ പല്ലവരുടെ തലസ്ഥാന നഗരമായിരുന്നു.
കാഞ്ചീപുരം പട്ടിന് പ്രശസ്തമാണ് ഈ നഗരം.
തെക്കേ ഇന്ത്യയിലെ അതിപ്രസിദ്ധ ശക്തിപീഠ ക്ഷേത്രമായ കാഞ്ചി കാമാക്ഷി ദേവി ക്ഷേത്രം ഇവിടെ സ്ഥിതി ചെയ്യുന്നു.
ദിവ്യദേശങ്ങൾ എന്നറിയപ്പെടുന്ന മഹാവിഷ്ണു പ്രതിഷ്ഠയായുള്ള 108 ക്ഷേത്രങ്ങളിൽ പതിനാലെണ്ണം ഈ നഗരത്തിലാണ് സ്ഥിതി ചെയ്യുന്നത്.
കാഞ്ചീപുരം പട്ടിനും പ്രശസ്തമാണ് ഈ നഗരം.
കാഞ്ചി ഒരു ബോൾട്ട് ആക്ഷൻ റൈഫിളിലെ കാഞ്ചി തോംസൺ സബ് മെഷീൻ ഗണ്ണിന്റെ കാഞ്ചി
ഒരു ഫയർആയുധത്തിന്റെയോ എയർതോക്കിന്റെയോ ക്രോസ്ബോയുടെയോ സ്പിയർതോക്കിന്റെയോ വെടിവയ്പ്പ് തുടങ്ങിവയ്ക്കുന്ന ഒരു മെക്കാനിസത്തിനാണ് കാഞ്ചി എന്നുപറയുന്നത്.
ഇത് സാധാരണയായി മുറുക്കിവച്ചിരിക്കുന്ന ഒരു സ്പ്രിംഗോ ശക്തിയോടെ ഇടിക്കുന്ന ഒരു കല്ലോ ഒക്കെ സ്വതന്ത്രമാക്കുന്നതിനുള്ള സ്വിച്ചാണ്.
വെടിവയ്ക്കുന്നതല്ലാത്ത മറ്റ് ആയുധങ്ങളെയും (ഒരു കെണി , ബോംബ് സ്വിച്ച് തുടങ്ങിയവ) സജ്ജീവമാക്കുന്ന മെക്കാനിസങ്ങളും കാഞ്ചി എന്നറിയപ്പെടുന്നു.
ഒരു കാഞ്ചിയിൽ ചെലുത്തുന്ന ചെറിയ ഊർജ്ജം വളരെ വലിയ ഊർജ്ജം സ്വതന്ത്രമാക്കുന്നതിന് കാരണമാകുന്നു.
‍ഡബിൾ ആക്ഷൻ ഫയർ ആയുധങ്ങളുടെ രൂപകല്പനയിൽ കാഞ്ചി ആയുധം സ‍ജ്ജമാക്കാനും ഉപയോഗിക്കുന്നു.
കാഞ്ചി അനേകം കാര്യങ്ങൾക്ക് ഉപയോഗിക്കുന്ന ഒരു വലിയ നിര ആയുധങ്ങൾ തന്നെയുണ്ട്.
സാധാരണ തോക്കുകളിൽ ചൂണ്ടുവിരൽ ഉപയോഗിച്ച് പുറകോട്ട് തള്ളിനീക്കുന്ന ഒരു കോലാണ് കാഞ്ചി.
എം2 ബ്രൌണിംഗ് മെഷീൻ ഗണ്ണിൽ തള്ളവിരൽ ഉപയോഗിച്ചാണ് കാഞ്ചി പ്രവർത്തിപ്പിക്കുന്നത്.
സ്പ്രിംഗ്ഫീൽഡ് ആർമറി എം6 സ്കൌട്ടിൽ കൈഉപയോഗിച്ച് ഞെക്കുന്ന തരം കാഞ്ചിയാണുള്ളത്.
കാഞ്ചി കാമകോടിപീഠം
തമിഴ്‌നാട്ടിലെ കാഞ്ചീപുരത്തുള്ള ഒരു ഹിന്ദുമഠമാണ് കാഞ്ചി കാമകോടിപീഠം (Kanchi Kamakoti Peetham).
പഞ്ചഭൂതസ്ഥലങ്ങളിൽ ഒന്നാണ് കാഞ്ചീപുരം.
പഞ്ചഭൂതസ്ഥലങ്ങൾ ഇവയാണ്; ഭൂമി ( കാഞ്ചീപുരം ), ആകാശം ( ചിദംബരം ), വായു ( കാളഹസ്തി ), തീ ( തിരുവണ്ണാമലൈ ), ജലം ( തിരുവണൈകോവിൽ ).
മഠാധിപതി ശങ്കരാചാര്യർ എന്ന് അറിയപ്പെടുന്നു.
ആദി ശങ്കരാചാര്യർ ആണ് മഠം സ്ഥാപിച്ചത് എന്ന് വിശ്വസിക്കുന്നു, ഇക്കാര്യത്തിൽ പലതരം വിവാദങ്ങൾ ഉണ്ട്.
70-ആമത്തെ ശങ്കരാചാര്യരായ വിജയേന്ദ്രസരസ്വതി സ്വാമികൾ ആണ് ഇപ്പോഴത്തെ മഠാധിപതി.
ശ്രീ ശങ്കര ഭഗവത്പാദർ തന്റെ പ്രവാസത്തിന്റെ അവസാനത്തിൽ കാഞ്ചീപുരത്ത് (കാഞ്ചി) സ്ഥിരതാമസമാക്കി, സിദ്ധാർത്ഥി -കലി 2620 (ബി.സി. 482) വർഷത്തിലെ വൈശാഖ ശുക്ല പൂർണിമയിൽ സ്ഥാപിച്ച കാഞ്ചിയിലെ മഠത്തിൽ തന്റെ ജീവിതത്തിന്റെ സായാഹ്ന വർഷങ്ങൾ ചിലവഴിച്ചു.
ആ ചെറുപ്പക്കാരൻ സന്യാസിക്രമത്തിലേക്ക്, അവനെ തന്റെ കാഞ്ചി മഠത്തിൽ തന്റെ പിൻഗാമിയായി നാമനിർദ്ദേശം ചെയ്യുകയും, തന്റെ ശിഷ്യന്മാരിൽ ഏറ്റവും പ്രായമുള്ളവനും ഏറ്റവും പ്രഗത്ഭനുമായ ശ്രീ സുരേശ്വരന്റെ സംരക്ഷണയിൽ ഏൽപ്പിക്കുകയും ചെയ്തു.
ശ്രീ ശങ്കര ഭഗവത്പാദർ തന്റെ 32-ാം വയസ്സിൽ വിദേഹമുക്തി നേടി - ചാക്രിക വർഷം രക്താക്ഷി, അധിക ഋഷഭ മാസം, ശുക്ല ഏകാദശി - കലി 2625 (ബി.സി. 477).
അവലംബം പുറത്തേക്കുള്ള കണ്ണികൾ http://www.kamakoti.org/
കാഞ്ചീപുരം ജില്ല ഇംഗ്ലീഷ് വിലാസം https://ml.wikipedia.org/wiki/Kanchipuram_District
തമിഴ്നാട്ടിലെ 31 ജില്ലകളിൽ ഒന്നാണ്‌ കാഞ്ചീപുരം .
ജില്ലാ ആസ്ഥാനം കാഞ്ചീപുരം തന്നെയാണ്‌.
പട്ടുസാരികൾക്ക് ലോകപ്രസിദ്ധമണ്‌ കാഞ്ചീപുരം.
ഒരു ക്ഷേത്ര നഗരമാണ് കാഞ്ചീപുരം.
പുരാതനകാലത്ത് കാഞ്ചി എന്നും കാഞ്ചിയാമ്പതി എന്നും ഈ നഗരം അറിയപ്പെട്ടു.
ചിത്രശാല കാഞ്ചീപുരത്തിന്റെ സംബന്ധിച്ച ചിത്രങ്ങൾ The Shore Temple in Mahabalipuram built by the Pallavas - a UNESCO World Hertiage Site An 1811 engraving of a temple in Kanchipuram Coastline at Injambakkam Hyundai's manufacturing plant at Irungattukottai, near Sriperumbudur Crocodiles in Crocodile Bank
കാഞ്ചനബുരി പ്രവിശ്യ
കാഞ്ചനബുരി പ്രവിശ്യ , തായ്ലന്റിലെ പടിഞ്ഞാറൻ പ്രവിശ്യകളിലെ ഏറ്റവും വലിയ പ്രവിശ്യയാണ്.
ഇതിനു സമീപസ്ഥമായ പ്രവിശ്യകൾ (വടക്ക് നിന്ന്, ഘടികാരദിശയിൽ) തക് , ഉതായി താനി , സഫാൻ ബുരി , നഖോൺ പത്തോം , റാച്ചബുരി എന്നിവയാണ്.
പടിഞ്ഞാറ് ഭാഗത്ത് ഇത് മ്യാൻമറിലെ കയ്ൻ സംസ്ഥാനം, മോൺ സംസ്ഥാനം, തനിന്താര്യി മേഖല എന്നിവയുമായി അതിർത്തി പങ്കിടുന്നു.
ഇതിന്റെ പുരാതന നാഗരിക ചരിത്രവും ക്വായി (ഖ്വായേ എന്നും ഉഛരിക്കുന്നു) നദിയ്ക്കു കുറുകേ നിർമ്മിക്കപ്പെട്ടിരിക്കുന്ന രണ്ടാം ലോകമഹായുദ്ധകാലത്തെ പാലവും ഇവിടെയത്തുന്ന വിനോദസഞ്ചാരികളെ ആകർഷിക്കുന്ന ഘടകങ്ങളാണ്.
ബാങ്കോക്കിൽ നിന്ന് 129 കിലോമീറ്റർ ദൂരെ തായ്വാൻഡിന്റെ പടിഞ്ഞാറൻ ഭാഗത്താണ് ഈ പ്രവിശ്യ സ്ഥിതി ചെയ്യുന്നത്.
ഏകദേശം 19,483 ചതുരശ്ര കിലോമീറ്റർ പ്രദേശത്തായി ഇത് വ്യാപിച്ചുകിടക്കുന്നു.
നഖോൺ രാച്ചസിമ , ചിയാങ് മായി എന്നിവ കഴിഞ്ഞാൽ ഇത് രാജ്യത്തെ മൂന്നാമത്തെ വലിയ പ്രവിശ്യയാണ്.
ഭൂമിശാസ്തപരമായി ഇത് മരങ്ങളും നിത്യഹരിത വനങ്ങളും ഇടതിങ്ങി വളരുന്ന ഒരു പ്രദേശമാണ്.
ഖ്വായേ യായി , ക്വായേ നോയി ("റിവർ ക്വായി") നദികളുടെ ഉത്ഭവ താഴ്വരകളെ ഉൾക്കൊള്ളുന്ന ജില്ലയെ ചുറ്റിപ്പറ്റിയാണ് ഇതു സ്ഥിതിചെയ്യുന്നത്.
ഈ നദികൾ കാഞ്ചൻബുരി നഗരത്തിനു സമീപത്തുവച്ച് ലയിക്കുകയും മായെ ക്ലാങ് നദി രൂപംകൊള്ളുകയും ചെയ്യുന്നു.
ഇവിടെയുള്ള തുങ്യായി നരേസ്വാൻ വന്യജീവി സംരക്ഷണ കേന്ദ്രം യുനെസ്കോയുടെ ലോക പൈതൃക പട്ടിക യിൽ ഇടംപിടിച്ചിട്ടുള്ളതാണ്.
കാഞ്ചനബൂരിയിൽനിന്നു കണ്ടെടുത്ത പുരാവസ്തു അവശിഷ്ടങ്ങളിൽനിന്ന്  നാലാം നൂറ്റാണ്ടുമുതൽ  ചുറ്റുപാടുമുള്ള പ്രദേശങ്ങളുമായി ഇതിനു വ്യാപാരബന്ധമുണ്ടായിരുന്നതിന്റെ തെളിവുകൾ കണ്ടെത്തിയിട്ടുണ്ട്.
കാഞ്ചനബുരിയിലെ ഖെമർ സ്വാധീനത്തിന്റെ ചരിത്രപരമായ അറിവുകൾ തുലോം തുഛമാണ്.
എന്നാൽ രാജ്യത്തെ ഏറ്റവും പ്രശസ്തമായ ഖെമർ സൈറ്റുകളിലൊന്നായ പ്രസാത്ത് മുവാംഗ് സിംഗ് അവരുടെ ഈ മേഖലയിലെ ഇടപെടലുകൾ വെളിവാക്കുന്നതാണ്.
രാമാ I രാജാവിന്റെ ഭരണകാലത്തിനുമുമ്പുള്ള കാഞ്ചനബുരി പ്രവിശ്യയുടെ എഴുതപ്പെട്ട കൂടുതലായ ചരിത്രം ലഭ്യമല്ല.
എന്നാൽ ചില ചരിത്രകാരന്മാർ വിശ്വസിക്കുന്നത് ബർമ്മയിൽനിന്നുള്ള അധിനിവേശ പാതയുടെ സാമീപ്യത്താൽ അയുത്തായ കാലഘട്ടത്തിൽ പ്രവിശ്യക്ക് തന്ത്രപരമായ പ്രാധാന്യമുണ്ടായിരുന്നുവെന്നാണ്.
1982-ൽ ഫാനം തുവാൻ ജില്ലയിൽനിന്ന് ധാരാളം മനുഷ്യരുടേയും  ആനകളുടേയും അസ്ഥിപഞ്ജരങ്ങൾ, വാളുകൾ എന്നിവ കണ്ടെടുക്കുകയുണ്ടായി.
നരേസ്വാൻ രാജാവ്, സഫാൻബുരി പ്രവിശ്യക്കു സമീപത്തെ ഡോൻ ഛെഡി ജില്ലയിലേയ്ക്കു നിയമിക്കപ്പെട്ടിരുന്ന ബർമീസ് യുവരാജാവുമായി  തന്റെ പ്രശസ്തയുദ്ധം നടത്തിയ ഇടമായിരിക്കണം ഇതെന്ന നിഗമനത്തിലേയ്ക്ക് എത്തിക്കുന്നതായിരുന്ന ഈ തെളിവുകൾ.
കാഞ്ചനബുരിയുടെ ഏറ്റവും അടുത്തകാലത്തെ ഡെത്ത് റെയിൽവേയുമായി ബന്ധപ്പെട്ട ചരിത്രം മിക്ക വിദേശികൾക്കും അറിയാവുന്നതാണ്.
1942-ൽ തായ്ലൻഡിലെ ജപ്പാനീസ് അധിനിവേശ കാലത്ത് സഖ്യകക്ഷികളിലെ യുദ്ധത്തടവുകാരോടൊപ്പം ഏഷ്യൻ തൊഴിലാളികളും ഇവിടെ നിർമ്മിക്കുവാനാരംഭിച്ച ഒരു തായ്ലാന്റ്-ബർമ റെയിൽവേ പാതയ്ക്കുവേണ്ടി ജോലി ചെയ്യാൻ നിർബന്ധിതരായി.
തായ്വാൻ-ബർമ റെയിൽ നിർമ്മാണത്തിനായി ജാപ്പനീസ് സഖ്യകക്ഷികൾക്കും ഏഷ്യൻ തൊഴിലാളികൾക്കും ഉത്തരവിട്ടു.
ഒടുവിൽ, 100,000 ൽ കൂടുതൽ ആളുകൾ (16,000 സഖ്യകക്ഷി യുദ്ധത്തടവുകാരം 90,000 പ്രാദേശിക ഏഷ്യൻ തൊഴിലാളികളും) അതിഭീകരമായ തൊഴിൽ സാഹചര്യങ്ങൾ കാരണമായി മരണമടഞ്ഞിരുന്നു.
ഖനനം
1918-ൽ ബോട പ്ലോയിക്ക് അടുത്തുള്ള എക്കൽ പ്രദേശത്തുനിന്ന് സഫയർ നിക്ഷേപം കണ്ടുപിടിക്കപ്പെട്ടു.
1980 കളിലും 1990 കളിലും നീലക്കല്ലുകളുടെ മുഖ്യ സ്രോതസ്സായിരുന്നു ഇവിടം.
കാഞ്ചൻബാരി പ്രവിശ്യ, ലെഡ് അയിരു വേർതിരിച്ചെടുക്കുന്ന ഒരു കമ്പനിയുടെ പ്രവർത്തനങ്ങളാൽ കഠിനമായി മലിനമായ ക്ലിറ്റി ക്രീക്ക് എന്ന ജലപാതയുടെ പേരിൽ അറിയപ്പെടുന്നു.
ഒരു ജലപാത സ്ഥിതിചെയ്യുന്നിടമാണ്.
2013 ൽ പരിസ്ഥിതിക്കു നേരിട്ട് ആഘാതങ്ങൾ പരിഹരിക്കുവാനുള്ള നടപടികൾ സ്വീകരിക്കുവാൻ ഈ കമ്പനിയോട് തായ് കോടതി  ഉത്തരവിട്ടു.
2016 വരെ തീർപ്പാക്കൽ കേസുകൾ നിർത്തിവയ്ക്കാൻ കോടതി ഉത്തരവിട്ടു.
2016 വരെ ഈ ഉത്തരവു നടപ്പിലായിട്ടില്ല.
കാഞ്ചിയാർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kanchiyar_Gramapanchayat
ഇടുക്കി ജില്ലയിലെ ഇടുക്കി താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് കാഞ്ചിയാർ ഗ്രാമപഞ്ചായത്ത് .
64.65 ചതുരശ്രകിലോമീറ്റർ  വിസ്തീർണ്ണമുള്ള ഈ പഞ്ചായത്തിൽ കട്ടപ്പന ബ്ലോക്ക് പഞ്ചായത്തും അയ്യപ്പൻകോവിൽ വില്ലേജും ഉൾപ്പെടുന്നു.
ആദ്യകാലത്ത് ഉപ്പുതറ പഞ്ചായത്തിന്റെ കീഴിലായിരുന്ന കാഞ്ചിയാറിനെ 1977-ൽ വിഭജിച്ചാണ് പുതിയ പഞ്ചായത്ത് രൂപം കൊണ്ടത്.
15-01-2016:- സംസ്ഥാനത്തെ ആദ്യ പുകരഹിത പഞ്ചായത്തായി കാഞ്ചിയാറിനെ പ്രഖ്യാപിച്ചു.
അതിരുകൾ വടക്ക് - കാമാക്ഷി പഞ്ചായത്ത് തെക്ക് - അയ്യപ്പൻകോവിൽ ഗ്രാമപഞ്ചായത്ത് കിഴക്ക് - കട്ടപ്പന പഞ്ചായത്ത് പടിഞ്ഞാറ് - അയ്യപ്പൻകോവിൽ പഞ്ചായത്ത് വാർഡുകൾ കോവിൽമല പാമ്പാടികുഴി തൊപ്പിപ്പാള ലബക്കട പേഴുംകണ്ടം പുതുകാട് അഞ്ചുരുളി നരിയംപാറ കാഞ്ചിയാർ വെങ്ങാലൂർക്കട സ്വർണ്ണവിലാസം മേപ്പാറ കിഴക്കേമാട്ടുക്കട്ട കൽത്തൊട്ടി കോടാലിപ്പാറ മുരിക്കാട്ടുകുടി അവലംബം http://www.trend.kerala.gov.in Archived 2019-09-02 at the Wayback Machine .
കാഞ്ചിയാർ രാജൻ ഇംഗ്ലീഷ് വിലാസം https://ml.wikipedia.org/wiki/Kanjiayar_Rajan
സമഗ്ര സംഭാവനയ്‌ക്കുള്ള ഫോക്‌ലോർ അക്കാദമി പുരസ്‌കാരം ലഭിച്ച കലാകാരനാണ് കാഞ്ചിയാർ രാജൻ .
നാടകരംഗത്തെ സമഗ്ര സംഭവനയ്ക്ക്  പ്രഫ.
രാമാനുജൻ പുരസ്ക്കാരവും നേടിയിട്ടുണ്ട്.
കഥ, കവിത, നാടകം, പഠനം, ചരിത്രം, ഗോത്രകലാ പഠനം എന്നീ മേഖലകളിൽ ശ്രദ്ധേയ സംഭാവനകൾ നൽകി.
സംഗീതനാടക അക്കാദമി അംഗം , ഫോക്‌ലോർ അക്കാദമി അംഗം, ഗ്രന്ഥശാലാസംഘം ജില്ലാ സെക്രട്ടറി എന്നീ നിലകളിൽ പ്രവർത്തിച്ചു.
പുരോഗമന കല സംഘം  ജില്ലാ പ്രസിഡൻറായും പ്രവൃർത്തിച്ചിട്ടുണ്ട്.
നാടകകൃത്തായ കാഞ്ചിയാർ രാജന്  ആദിവാസി ജീവിതത്തിലേയ്ക്ക്  ഇറങ്ങിചെല്ലാനുള്ള നിമിത്തമായത് ജനകീയസൂത്രണമാണ്.
ആസൂത്രണത്തിലാണ് നമ്മുടെ  നാട്ടുചരിതങ്ങൾ ഏറിയക്കൂറും സമാഹരിക്കപ്പെട്ടത്.
അന്നു  രാജന് സാമൂഹ്യക്ഷേമ വകുപ്പിലായിരുന്നു ജോലി.
കാഞ്ചിയാർ പഞ്ചായത്തിന്റെ കെ. ആർ. പി. ചുമതലയും  കിട്ടി.
പ്രാദേശികചരിതങ്ങൾ തേടിപോയപ്പോഴാണ് കോവിൽമലയിലെ മന്നാൻ ആദിവാസി ഗോത്രത്തെക്കുറിച്ച് കൂടുതലായി   അറിയുന്നത്.
മന്നാൻമാർ ഇടുക്കി ജില്ലയിലെ പ്രബലഗോത്രമാണ്.
ആദ്യമായി അനുഷ്ടാനകലയായ  മന്നാൻക്കൂത്ത് സമാഹരിക്കപ്പെട്ടു.
കോവിൽ മലയിലേയ്ക്കുള്ള യാത്രകൾ തുടർന്നു.
അവരെ നേരിൽ കണ്ടു.
ഗോത്ര ജീവിതത്തെക്കുറിച്ച് കൂടുതൽ ചോദിച്ചറിഞ്ഞു.
അവരുടെ കൂട്ടത്തിൽ നടന്ന് ജീവിത രീതികൾ പഠിച്ചു.
ആ പഠനമാണ് ഭാഷ ഇൻസ്റ്റ്യൂട്ട് പ്രസിദ്ധികരിച്ച മന്നാൻ -.
ജീവിതം ,കല, സംസ്കാരവും….
മന്നാൻ ജീവിതത്തെ ഏറെക്കുറെ  അടയാളപ്പെടുത്തിയ പഠനഗ്രന്ഥം.
കാഞ്ചിയാർ ആൽഫ തിയ്യേറ്റേഴ്സ് രൂപികരിച്ചതോടെ സമീപദേശത്തെ നടൻമാരുമായി ചങ്ങാത്തമായി.
ജോയി കട്ടപ്പനയും ജെയിംസ് കാരിയിലും  വന്നു.
ഇപ്പോൾ അപ്പൻ സിനിമയിലൂടെ പ്രസിദ്ധനായ ചിലമ്പൻ അരങ്ങേറുന്നത്  രാജന്റെ ക്രാക്കത്തുവ എന്ന നാടകത്തിലൂടെയാണ്.6 നാടകങ്ങളും 15 ഏകാങ്ക നാടകങ്ങളും രചിച്ചിട്ടുണ്ട്.
ഇടുക്കിയുടെ ഭൂപ്രകൃതിയും കാലവസ്ഥയും മനുഷ്യ പ്രകൃതിയും രാജനെ ഏറെ ആകർഷിച്ചിരുന്നു.
യാത്രകൾക്കിടയിൽ  ഹൈറേഞ്ചുജീവിതത്തിന്റെ  ചരിത്രവും സംസ്ക്കാരവും പ്രകൃതിയോടുള്ള പോരാട്ടവും  മാറിമറിയുന്ന കാലാവസ്ഥയും കണ്ടറിഞ്ഞു.
അവയെ സമഗ്രമായി പ്രതിപാദിക്കുന്ന പുസ്തകമാണ് നൂൽമഴ.
പേരു സൂചിപ്പിക്കുന്നതു  പണ്ടത്തെ ഹൈറേഞ്ചിലെ ഒരു മഴയനുഭവമാണ്.
കണ്ടോനെക്കുത്തി ,  ആനത്താര അടങ്ങിയ ഇടുക്കിയെക്കുറിച്ചു  പറഞ്ഞിരിക്കുന്നു.
ജില്ലയെ മനസ്സിലാക്കാനുള്ള ആധാരിക പഠനരേഖയാണ്.
കലാ പ്രവർത്തനം
പ്രബല ഗോത്രവിഭാഗമായ മന്നാൻമാരുടെ തനതുകലാരൂപമായ മന്നാൻകൂത്തിലെ പാട്ടുകൾ ശേഖരിച്ച്‌ കൂത്തുപാട്ടുകൾ എന്ന പുസ്തകം പ്രസിദ്ധീകരിച്ചു.
ഏഴുദിവസം ആടിപ്പാടി നടത്തുന്ന മന്നാൻകൂത്തിന്റെ അവതരണരൂപമായ പാട്ടുകൾ, ചൊല്ലുകൾ, സംഭാഷണങ്ങൾ എന്നിവയെല്ലാം റിക്കാർഡ് ചെയ്ത് സൂക്ഷിക്കാനും നേതൃത്വപരമായ പങ്കുവഹിച്ചു.
ഇടുക്കിയിലെ ഗോത്രകലകളും സംസ്കാരവും, "അതിജീവനത്തിന്റെ ഗോത്രപാഠങ്ങൾ' എന്നീ പുസ്തകങ്ങൾ പ്രസിദ്ധീകരിച്ചു.
കൃതികൾ കലാപം ഭൂതായനം വിശുദ്ധപശു(നാടകങ്ങൾ) നൂൽമഴ(പ്രാദേശികചരിത്രം) അട്ടകളുടെ തോട്ടം(ചലച്ചിത്രകഥ) പെണ്ണമ്മനാടകം(കഥകൾ) പുരസ്കാരങ്ങൾ 2009ലെ അബുദാബി ശക്തി അവാർഡ് സമഗ്രസംഭാവനയ്‌ക്കുള്ള ഫോക്‌ലോർ അക്കാദമി പുരസ്‌കാരം അവലംബം ↑ {{ cite web }} :  CS1 maint: bot: original URL status unknown ( link )
എസ്ഥേർ വിക്ടോറിയ എബ്രഹാം ഇംഗ്ലീഷ് വിലാസം https://ml.wikipedia.org/wiki/Esther_Victoria_Abraham Pramila in the 1936 film Hamari Betiya .
ഹിന്ദി ചലച്ചിത്രരംഗത്തെ ആദ്യ വനിതാ ചലച്ചിത്ര നിർമാതാവും അഭിനേത്രിയും മോഡലുമാണ് പ്രമീള എന്ന പേരിലറിയപ്പെടുന്ന എസ്ഥേർ വിക്ടോറിയ എബ്രഹാം (ഡിസംബർ 30, 1916 - 6 ഓഗസ്റ്റ് 2006) 1947-ൽ മിസ്സ് ഇന്ത്യ മത്സരത്തിൽ വിജയിച്ചതിൻറെ പേരിൽ കൂടുതൽ പ്രശസ്തയായിരുന്നു.
കൊൽക്കത്തയിൽ നിന്നുള്ള ഒരു ബിസിനസുകാരനായ രൂബേൻ എബ്രഹാമിൻറെയും കറാച്ചിയിൽ നിന്നുള്ള മെറ്റിൽഡ ഐസക് എന്നിവരുടെയും മകളായി 1916-ൽ കൊൽക്കത്തയിൽ ഒരു ബാഗ്ദാദി യഹൂദ കുടുംബത്തിൽ ജനിച്ചു.
തന്റെ പിതാവിന്റെ ആദ്യഭാര്യയായ ലിയയോടുള്ള ബന്ധത്തിൽ മൂന്നു മക്കളും, സ്വന്തം മാതാപിതാക്കളിൽ നിന്ന് ആറ് സഹോദരങ്ങളും അവർക്കുണ്ടായിരുന്നു.
എസ്ഥേർ വിക്ടോറിയ അബ്രാഹം രണ്ടു തവണ വിവാഹം കഴിച്ചു.
ആദ്യ വിവാഹത്തിൽ ഒരു കുട്ടി ഉണ്ടായിരുന്ന എസ്ഥേർ, കുമാർ എന്ന പേരിലറിയപ്പെടുന്ന സഹനടൻ സയദ് ഹസൻ അലി സെയ്ദിയുമായി വീണ്ടും വിവാഹം കഴിഞ്ഞ് നാലു കുഞ്ഞുങ്ങൾക്കുകൂടി അമ്മയായി.
ഷിയ മുസ്ലീം പരിശീലകനായിരുന്ന സായിദി മുഗൾ-ഇ-അസം , ശ്രീ 420 എന്നീ ചിത്രങ്ങളിൽ അഭിനയിച്ചിരുന്നു.
എസ്ഥേർ വിക്ടോറിയ എബ്രഹാം അദ്ദേഹത്തിൻറെ രണ്ടാം ഭാര്യയായിരുന്നു.
കുമാർ പാകിസ്താനിലേക്ക് 1963-ൽ കുടിയേറിയെങ്കിലും എസ്തർ വിക്ടോറിയ എബ്രഹാം ഇന്ത്യയിൽ തന്നെ താമസിക്കാൻ തീരുമാനിച്ചു.
അവലംബം പുറം കണ്ണികൾ Esther Victoria Abraham എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് എസ്ഥേർ വിക്ടോറിയ എബ്രഹാം
എസ്ഥർ മൊറേൽസ് ഫെർണാണ്ടസ് ഇംഗ്ലീഷ് വിലാസം https://ml.wikipedia.org/wiki/Esther_Morales_Fern%C3%A1ndez
സ്പെയിനിൽ നിന്നുള്ള എസ് 10 നീന്തൽക്കാരിയാണ് എസ്ഥർ മൊറേൽസ് ഫെർണാണ്ടസ് (ജനനം: ഓഗസ്റ്റ് 9, 1985).
1985 ഓഗസ്റ്റ് 9 ന് ബാഴ്‌സലോണയിലാണ് അവർ ജനിച്ചത്.
2012-ൽ ബലേറിക് ദ്വീപുകളിലെ പൽമ ഡി മല്ലോർക്കയിൽ താമസിച്ചു.
2007-ൽ ഐഡിഎം ജർമ്മൻ ഓപ്പണിൽ മത്സരിച്ചു.